Stalingrad
Stalingrad, 1925-61 navnet på den russiske by Volgograd. Her stod aug. 1942-jan. 1943 et slag, som var et af 2. Verdenskrigs vendepunkter. Fra aug. 1942 angreb den tyske 6. armé under Friedrich Paulus byen, hvor de sovjetiske styrker til sidst kun holdt en smal bræmme. Et sovjetisk modangreb i nov. sluttede de tyske styrker inde i byen, og efter kolossale tab overgav resterne af 6. armé sig 31.1.1943. Se også Slaget ved Stalingrad.